
je isključiva odgovornost Lezbijske grupe Kontra, Saveza samostalnih sindikata Hrvatske 
i SKUC LL-a i ni u kojem slučaju ne odražava stavove Europske unije. 


Ovaj projekt je financiran sredstvima Projekt provode Lezbijska grupa Kontra, 


Europske unije Savez samostalnih sindikata Hrvatske i 

Lezbijska grupa Kontra osnovana je u ljeto 1997. godine u Zagrebu. Kontrine ak- 
tivnosti uključuju javno zagovaranje, pružanje besplatne pravne pomoći LGBT osobama, 
savjetovalište, knjižnicu, L-fest festival, te društvene aktivnosti. Iskorak je neprofitna ne- 
vladina organizacija koja djeluje sukladno potrebama seksualnih i rodnih manjina kroz 
svoje javno zagovaračke, medijske, društveno-kulturne i zdravstvene programe. 


Trenutno surađuju na projektu EU „Zajedno za ravnopravnost LGBT osoba na 
radnom mjestu“, a partner im je Savez samostalnih sindikata Hrvatske. Cilj projekta 
je: podržavanje i provedba EU i nacionalnih antidiskriminacijskih politika u području rada. 
Taj cilj slijedi politike Europske Unije (direktiva 2000/78/EC) i pridonosi provedbi pozitiv- 
nih mjera sukladno u RH. 

Specifični ciljevi projekta su - ojačati kapacitete sindikata, poslodavaca i lo- 
kalne uprave za promicanje ravnopravnosti i borbu protiv diskriminacije LGBT osoba na 
radnom mjestu; ohrabriti poslodavce i sindikate u kreiranju ugovora i programa za pro- 
micanje ravnopravnosti i djelovanje u slučajevima diskriminacije LGBT osoba na radnom 
mjestu; informirati LGBT populaciju o njihovim pravima na radnom mjestu i dostupnim 
sustavima pomoći; te potaknuti stvaranje pozitivnog ozračja kod opće populacije vezano 
za LGBT populaciju i njihov položaj u radnoj zajednici. 

Globalno izvješće Međunarodne organizacije rada iz 2003. godine o diskri- 
minaciji, naslovljeno ,,Vrijeme za ravnopravnost na radu“ naglasilo je kako je radno 
mjesto — bez obzira radi li se o tvornici, uredu, farmi ili ulici - strateško polazište za 
oslobađanje društva od diskriminacije. 


Godinama kasnije te poruke i dalje vrijede, no potreba za borbom pro- 
tiv diskriminacije na radu je još važnija i hitnija s obzirom na svijet kojega sve više 
obilježava neravnopravnost i nesigurnost. Diskriminacija sprječava pristup nekim 
zanimanjima, uskraćuje mogućnost zapošljavanja u potpunosti ili osobe ne bivaju 
plaćene sukladno zaslugama zbog boje kože, etničkog podrijetla, spola ili socijalne 
pozadine. 


Jednakost na radnom mjestu nije samo zabrana diskriminacije, već mijenja- 
nje postojećeg stanja i transformacija radnog mjesta u mjesto različitosti i uključivo- 
sti, naspram uniformnosti i isključivosti. 

Pravo na slobodu od diskriminacije je univerzalno ljudsko pravo zajamčeno 
nizom međunarodnih dokumenata. Načelo jednakog postupanja jedna je od temeljnih 
vrijednosti Europske unije, a jednakost je vrijednost jamčena mnogim ustavima širom 
svijeta te je i u ustavnom poretku Republike Hrvatske jedna od najviših vrednota. 


Ovaj je vodič prvenstveno namijenjen krajnjim korisnicima, osobama koje 
trpe ili su pretrpjele diskriminaciju temeljenu na spolnoj orijentaciji ili rodnom iden- 
titetu, kako bi se upoznale s mogućnostima koje su im na raspolaganju radi zaštite 
njihovih prava. 

1. Što je diskriminacija? 

Diskriminacija je svaki oblik nejednakog postupanja prema osobama zbog neke 
njihove razlike. U konktekstu ovog vodiča naglašavamo spolnu orijentaciju i rodni iden- 
titet, mada diskriminacija može biti počinjena i na osnovi drugih razlikovnih osobnih ka- 
rakteristika kao što su spol, društveni položaj, rasa, nacionalnost, etnička pripadnost, 
zdravstveni status, itd. 


Diskriminacija na temelju spolne orijentacije, rodnog identiteta i rodnog izra- 
žavanja pogađa nas svakodnevno na radnom mjestu, u školi, u obiteljskom domu, kod 
prijatelja, kod liječnika/-ice, u dućanu, na ulici. Zbog toga često živimo u strahu i izolaciji. 
Strah od neprihvaćanja okoline, strah od gubitka posla, te strah of fizičkog nasilja, koji su 
često opravdani, prate nas u svakodnevnom životu. 


Pravo na život bez diskriminacije ubraja se u osnovna ljudska prava. Republika 
Hrvatska je kroz svoje zakonodavstvo prepoznala spolnu orijentaciju kao jedan od teme- 
lja po kojima se ne smije vršiti diskriminacija. Unatoč tome, osnovna ljudska prava — pra- 
vo na život bez diskriminacije za LGBT osobe u javnoj i privatnoj sferi nisu ostvarena. 


2. Sto je izravna, a što neizravna diskriminacija? 


Izravna diskriminacija je svako postupanje uvjetovano spolnom orijentacijom 
ili rodnim identitetom osobe kojom se ona stavlja ili je bila stavljena ili bi mogla biti stav- 
ljena u nepovoljniji položaj od druge osobe u usporedivoj situaciji. 

Primjeri izravne diskriminacije na radnom mjestu: 


~ Osoba homoseksualne spolne orijentacije smještena je na neudobno i izolirano 
radno mjesto nakon što je poslodavac saznao za njezinu spolnu orijentaciju; 


~ Osoba biseksualne spolne orijentacije trpi ponižavanja i izrugivanja od strane 
svojih kolega na poslu, a poslodavac ne poduzima ništa da bi takvo ponašanje 
spriječio/-la; 

~ Transeksualna osoba zatraži bolovanje zbog operacije promjene spola, a poslo- 
davac je otpusti. 


Neizravna diskriminacija postoji kada naizgled neutralna odredba, kriterij ili 
praksa, stavlja ili bi mogla staviti osobe u nepovoljniji položaj po osnovi spolne orijen- 
tacije ili rodnog identiteta u odnosu na druge osobe u usporedivoj situaciji, osim ako se 
takva odredba, kriterij ili praksa mogu objektivno opravdati zakonitim ciljem, a sredstva 
za njihovo postizanje su primjerena i nužna. 


Diskriminacija nije izvanredna ili devijantna pojava nego sustavni fenomen, vrlo 
često ugrađena u način na koji radna mjesta funkcioniraju i ukorijenjena u prevladavajuće 
kulturne i sociološke vrijednosti i norme. 


3. Koje su osnove diskriminacije priznate u Hrvatskoj? 


Zakon o suzbijanju diskriminacije u članku 1. navodi čak 17 diskriminacijskih os- 
nova (kriteriji razlikovanja): rasa ili etnička pripadnost ili boja kože; spol; jezik; vjera; 
političko ili drugo uvjerenje; nacionalno ili socijalno podrijetlo; imovno stanje; član- 
stvo u sindikatu; obrazovanje; društveni položaj; bračni ili obiteljski status; dob; 
zdravstveno stanje; invaliditet; genetsko naslijeđe; rodni identitet i izražavanje; 
spolna orijentacija. Hrvatska ima vrlo široku listu diskriminacijskih osnova. 


4. Koji su oblici diskriminacije zabranjeni u Hrvatskoj? 
Oblici diskriminacije koje zabranjuje Zakon o suzbijanju diskriminacije RH su: 


~ Izravna diskriminacija 

~ Neizravna diskriminacija 

- Seksualno (spolno) uznemiravanje 
~ Uznemiravanje 

~ Propuštanje razumne prilagodbe 
~ Poticanje na diskriminaciju 

+ Segregacija 

~a Viktimizacija 

~ Teži oblik diskriminacije. 


5. Koja su područja diskriminacije koja se izrijekom štite? 

Zakon o suzbijanju diskriminacije primjenjuje se na postupanje svih državnih 
tijela, tijela jedinica lokalne i područne (regionalne) samouprave, pravne osobe s javnim 
ovlastima te na postupanje svih pravnih i fizičkih osoba, osobito na područjima: 

1. Rada i radnih uvjeta; mogućnosti obavljanja samostalne ili nesamostalne dje- 
latnosti, uključujući kriterije za odabir i uvjete pri zapošljavanju te napredova- 
nju; pristup svim vrstama profesionalnog usmjeravanja, stručnog osposobljava- 
nja i usavršavanja te prekvalifikacije; 


2. Obrazovanja, znanosti i športa; 


4 | Vodič o radnim pravima za LGBT osobe 


3. Socijalne sigurnosti, uključujući i područje socijalne skrbi, mirovinskog i zdrav- 
stvenog osiguranja te osiguranja za slučaj nezaposlenosti; 


4. Zdravstvene zaštite: 

5. Pravosuđa i uprave; 

6. Stanovanja; 

7. Javnog informiranja i medija; 

8. Pristupa dobrima i uslugama te njihovom pružanju; 

9. Članstva i djelovanja u sindikatima, organizacijama civilnoga društva, poli- 
tičkim strankama ili bilo kojim drugim organizacijama; 

10. Sudjelovanja u kulturnom i umjetničkom stvaralaštvu. 


Hrvatski antidiskriminacijski zakon odnosi se na svako područje društvenog života. 


6. Kako prepoznati diskriminaciju na radnom mjestu? 

LGBT osobe mogu prepoznati diskriminaciju na radnom mjestu ukoliko njihovi 
poslodavci ili kolege prema njima nejednako postupaju zbog njihove spolne orijentacije ili 
rodnog identiteta. Diskriminacija na radnom mjestu je kršenje ljudskog prava koje povlači 
za sobom traćenje ljudskih talenata, s negativnim posljedicama po produktivnost i gos- 
podarski rast, te generira socijalno-ekonomske nejednakosti koje potkopavaju socijalnu 
koheziju i solidarnost te koči smanjenje siromaštva. Diskriminacija se može pojaviti pri 
traženju posla, na poslu ili pri napuštanju posla. 

Primjeri diskriminacije na radnom mjestu: 

+ Poslodavac odbija zaposliti muškarca koji je otvoreno gej; 

+ Iako ima potrebne kvalifikacije i radni staž, lezbijka koja radi u državnoj službi ne 
može napredovati jer joj nadređeni spominje da ,,ne želi sramotiti državu“; 

+ Lezbijka na poslu trpi uvrede od strane svojih kolega i kolegica zbog svoje spolne 
orijentacije; 

+ Djelatnika na fakultetu sprječavaju u napredovanju zato jer je gej; 

+ Transrodnu osobu nakon promjene spola otpuštaju jer je „tehnološki višak“; 

~- Osoba homoseksualne spolne orijentacije smještena je na neudobno i izolirano 
radno mjesto nakon što je poslodavac saznao za njezinu spolnu orijentaciju; 


+ Vaš poslodavac daje naknade suprugama i obiteljima muških radnika, ali iste te 
naknade nisu dostupne partnerima u istospolnim zajednicama. 

Politike poduzeća koje se čine neutralnima u biti to nisu jer imaju učinak isključivanja po- 
jedinaca na temelju spola i spolne orijentacije te rodnog identiteta. 


7. Kada se diskriminacija ,,pojavljuje“ na radu? 


Diskriminacija se može pojaviti pri traženju posla, na poslu ili pri napuštanju 
posla. Do diskriminacije dolazi kada se pripadniku neke manjinske skupine koji u potpu- 
nosti udovoljava traženim kvalifikacijama uskrati posao, ili kada su kompetentni radnici 
iz LGBT populacije uznemiravani na radnom mjestu zbog spolne orijentacije. Diskrimina- 
cija se također javlja kada za isti posao gej radnik/-ca prima manju plaću od heteroseksu- 
alnog radnika/-ce. 


Neosporno je da diskriminacija prema LGBT populaciji postoji na hrvatskom trži- 
štu rada. Agencija Puls (nezavisna agencija unajmljena od strane Kontre) je 2007. godine 
provela istraživanje u Hrvatskoj (N = 800). 49 % ispitanika odgovorilo je da bi homo- 
seksualnim osobama trebalo zabraniti rad u javnim službama. Nadalje, 67 % ispitanika 
izjavilo je da bi homoseksualnim osobama trebalo zabraniti rad s djecom u obrazovnom 
sustavu. Samo 28% ispitanika nije pokazalo negativne stavove prema LGBT osobama. 


8. Regulira li se diskriminacija na radu i Zakonom o radu (ZOR)? 


U Hrvatskoj postoji puno zakona kojima se regulira zaštita od diskriminacije pri 
zapošljavanju i radu. Među njima se ističu Ustavni zakon o pravima nacionalnih manjina, Za- 
kon o radu, Zakon o ravnopravnosti spolova, Zakon o istospolnim zajednicama, Zakon o državnim 
službenicima te Kazneni zakon. Ali i brojni drugi zakoni imaju antidiskriminacijske odredbe. 
Zakon o radu je do 2008. bio glavni zakon koji je štitio radnike/-ce od diskriminacije na 
radnom mjestu, no nakon donošenja Zakona o suzbijanju diskriminacije, te izmjena ZOR- 
a iz 2010., Zakon o suzbijanju diskriminacije je puno širi i djelotvorniji. 

Prema Zakonu o radu RH zabranjena je izravna ili neizravna diskriminacija osobe 
koja traži zaposlenje i osobe koja se zaposli (radnik/-ca, namještenik/-ca, službenik/-ca 
ili drugi/-a radnik/-ca (u daljnjem tekstu: radnik/-ca)) na temelju rase, boje kože, spola, 
spolnog opredjeljenja, bračnoga stanja, porodičnih obveza, dobi, jezika, vjere, po- 
litičkog ili drugog uvjerenja, nacionalnog ili socijalnog podrijetla, imovnog stanja, 
rođenja, društvenog položaja, članstva ili nečlanstva u političkoj stranci, članstva ili 
nečlanstva u sindikatu te tjelesnih ili duševnih poteškoća. Potrebno je naglasiti da u 
praksi ZOR štiti uglavnom one koji su prijavljeni, a radnici/-ce koji/-e rade na crno ili nisu 
prijavljeni/-e, nisu zaštićeni/-e. Zato uvijek treba tražiti da Ugovor o radu bude sklopljen 
u pisanoj formi. 


6 | Vodičo radnim pravima za LGBT osobe 


Diskriminacija jeu ZOR-u zabranjena u odnosu na: 


1. Uvjete za zapošljavanje, uključujući kriterije i uvjete za izbor kandidata/- 
kinja za obavljanje određenog posla, u bilo kojoj grani djelatnosti i na svim 
razinama profesionalne hijerarhije; 


2. Napredovanje u poslu; 

3. Pristup svim vrstama i stupnjevima stručnog osposobljavanja, dokvalifika- 
cije i prekvalifikacije; 

4. Uvjete zaposlenja i rada i sva prava iz radnog odnosa i u svezi s radnim od- 
nosom, uključujući jednakost plaća; 

5. Otkaz Ugovora o radu; 


6. Prava članova i djelovanje u udrugama radnika ili poslodavaca ili u bilo ko- 
joj drugoj profesionalnoj organizaciji, uključujući povlastice koje proizlaze 
iz toga članstva. 


9. Kada se najčešće događa diskriminacija na tržištu rada? 


Donedavno je u Hrvatskoj već u oglasima i natječajima bila uobičajena vidljiva 
diskriminacija. Dugogodišnjim reagiranjem na takve oglase (1800 reagiranja), Pravobra- 
niteljica za ravnopravnost spolova, koja je nadležna i za LGBT osobe, uspjela je, zajedno s 
brojnim nevladinim udrugama, utjecati na njihovo smanjivanje. 

Ipak je selekcijski intervju najčešća okolnost kada se događa diskriminacija 
na temelju spolne orijentacije ili rodnog identiteta. Na selekcijskom intervjuu mogu se 
uključiti i pitanja o privatnom životu poput hobija i interesa te o svemu što poslodavcu 
pomaže u stvaranju što potpunije slike o kandidatu/-kinji. Važno je imati na umu da je 
pri zapošljavanju zakonom zabranjena diskriminacija kandidata/-kinja na temelju spola, 
bračnog stanja, spolne orijentacije, obitelji, rase, dobi, jezika, vjere i drugih karakteristika 
koje nisu odlučujući uvjet u obavljanju posla. 

Poslodavci u Hrvatskoj često postavljaju osobna pitanja. Ukoliko vam posloda- 
vac postavi takvo pitanje, imate dvije mogućnosti: da mu skrenete pažnju da postavlja 
nepotrebna i neprimjerena pitanja te da se pozovete se na Zakon o radu i Zakon o suzbi- 
janju diskriminacije. Na to u svakom slučaju imate pravo, ali imate pravo i postupati pra- 
gmatično. Imajte na umu da bi se takav vaš odgovor mogao protumačiti kao nedostatak 
komunikacijskih vještina. 

Druga je mogućnost da se poslužite diplomatskim odgovorom, na primjer, „Ne 
vidim kako bi to (vjera, planirano majčinstvo, etnicitet, spolna orijentacija ili rodni iden- 
titet) moglo utjecati na moje zaposlenje i moj rad“ ili „To pripada mojoj privatnoj sferi i 

nema nikakve veze s mojim profesionalnim namjerama i ambicijama“. Možete postaviti i 
protupitanje: „Zašto bi to bilo važno za posao za koji sam se prijavio/la?” 


PITANJA KOJA VAS NE SMIJU PITATI: 
1. U vezi dobi 
2. Rasa, vjera, nacionalno podrijetlo 


3. Fizička obilježja, invaliditet: Ako se postavljaju pitanja vezana za visinu ili 
težinu, takvi bi uvjeti trebali biti izravno vezani uz obavljanje posla. 


4. Članstvo u sindikatu 


5. Uhićenja, kažnjavanja: Pitanja vezana za uhićenja nisu primjerena osim ako 
se kandidat ne razmatra za neki posao „osjetljive sigurnosti", a poslodavac pro- 
vodi istragu kako bi zapravo provjerio je li kandidat/-kinja počinio/-la kazneno 
djelo zbog kojega je uhićen. 

6. Drogiranje, pušenje 

7. Zdravstveno stanje 

8. Spol, spolna orijentacija, rodni identitet... 


9. Trudnoća, namjera da se ima ili nema djecu, bračni status, itd.: Ne smije se 
postavljati. 

10. Druga problematična područja: Pitanja o tome ima li kandidat/-kinja prija- 
telje ili rodbinu koji rade za tog poslodavca mogu biti neprimjerena ukoliko poslo- 
davac daje prednost takvim kandidatima/-kinjama. Neprimjerenima se smatraju 
ipitanja o tome ima li kandidat/-kinja kuću/stan s obzirom da su diskriminirajuća 
prema pripadnicima manjina, s obzirom da veći broj žena i pripadnika manjina 

nemaju vlastiti stan/kuću. 


10. Kako zaposlene LGBT osobe mogu prepoznati jesu li diskriminirane? 


Treba usporediti vlastite uvjete zaposlenja s onima drugih zaposlenih, prije 
svega heteroseksualnih osoba. Uvjeti zaposlenja su sigurnost posla, razlike u plaći i 
naknadama, radnim zadacima, privilegijama, ocjene radnih rezultata, osposoblja- 
vanje, disciplina ili bilo koje drugo područje zaposlenja. Diskriminirane osobe često 
se upućuje na radna mjesta nižega statusa i slabe kvalitete. Primjerice, porast stalnog 
privremenog zapošljavanja, tj. kada radnici/-ce kontinuirano rade na ugovore na određe- 
no vrijeme, veća je vjerojatnost da će heteroseksualac dobiti produljen Ugovor o radu na 
određeno vrijeme ili njegovo prevođenje u Ugovor na neodređeno vrijeme, nego što će to 
dobiti homoseksualac. 

11. Koje su posljedice diskriminacije? 


Radno mjesto na kojem se diskriminira radnike/-ce truje radno okruženje te je 
glavni uzročnik stresa, bolesti te nesreća radnika/-ce. Svaka diskriminacija proizvodi ne- 
jednake učinke koji žrtve diskriminacije stavljaju u nepovoljan položaj, slabeći njihov pri- 
stup mogućnostima zaposlenja te posebno negativno utječe na jednakost tretmana na 
radnome mjestu. Diskriminacija se također pretvara u smanjenu motivaciju za rad i sma- 
njene radne karakteristike, što vodi do smanjene produktivnosti rada i tenzija na radno- 
me mjestu, s negativnim rezultatima po ukupne rezultate i poslovanje poduzeća. Prakse i 
politike upravljanja ljudskim resursima koje sprječavaju diskriminaciju na radu i promiču 
jednaki tretman i mogućnosti bez izuzetaka nisu samo korisne za pojedinca već su dobre 
i za konkurentnost poduzeća u cjelini. Ozbiljna i trajna diskriminacija na radu doprinosi 
siromaštvu i socijalnoj isključenosti. Uskraćivanje je posebno ozbiljno za osobe suočene s 
višestrukom diskriminacijom, kao što su npr. gej muškarci koji imaju HIV ili lezbijka pood- 
makle dobi. 


12. Je li kažnjivo davati diskriminatorske izjave? 


Je li potrebno da dođe do prebijanja homoseksualaca od strane nogometnih na- 
vijača (na radnom ili javnom mjestu), da bi se medijske istupe nogometnih poslodavaca 
u Hrvatskoj, Markovića i Mamića, ocijenilo diskriminatornima? I to je diskriminacija, jer 
je, primjerice, Marković ustvrdio da dok je on živ niti jedan homoseksualac neće igrati u 
reprezentaciji. 


Tako je i Europski sud pravde u Luxembourgu odlučio da rasističke izjave direkto- 
ra privatnog poduzeća predstavljaju diskriminatornu politiku zapošljavanja čak i kada žr- 
tvu nije bilo moguće precizno identificirati. U tom je slučaju tužbu pred belgijskim sudom 
podnijelo Nacionalno tijelo za jednakost. Izjave direktora da ne želi zapošljavati osobe 
drugog etničkog podrijetla za Europski sud bile su dovoljne da prebaci teret dokaza na tu- 
ženika. Prema mišljenju Suda, činjenica da je glavni direktor putem medija javno objavio 
diskriminatornu politiku zapošljavanja, vjerojatno je odvratila neke od osoba sjevernoa- 
fričkog podrijetla od namjere da se prijave za posao u tom poduzeću. 


13. Treba li uvijek dokazati da je žrtva diskriminacije u nepovoljnom 
odnosu prema nekom drugom? 


Ne. U jednom predmetu Europski sud pravde je našao da je odluka poslodavca 
da ne zaposli trudnicu, zbog financijskih gubitaka do kojih bi došlo zapošljavanjem takve 
osobe, izraz izravne diskriminacije temeljem spola bez obzira što u takvim slučajevima 

ne postoji osoba ili grupa u odnosu na koju je žrtva dovedena u nepovoljniji položaj. Isto 
tako, u slučaju da poslodavac ne zaposli osobu drugačije spolne orijentacije upravo po toj 
osnovi, nije potrebno dokazivati njegovu/njezinu diskriminiranost u odnosu na hetero- 
seksualnu osobu koju zaposli na oglašenom radnom mjestu, već je dovoljno da nije zapo- 
slio homoseksualnu osobu, ako je to bilo poznato poslodavcu. 


14. Moželi netko biti diskriminiran na osnovi drugačije spolne orijentacije, 
a da sam/a to nije? 


Primjerice, radnik je uznemiravan na radnom mjestu zato jer je otac deklariranog 
homoseksualca. Diskriminacijska osnova posrijedi je spolna orijentacija ne oca, već nje- 
govog sina. Obzirom da otac trpi diskriminaciju temeljem povezanosti, na njega se prote- 
že ova zaštita od diskriminacije. U Hrvatskoj se, dakle, diskriminacijom smatra stavljanje 
u nepovoljniji položaj bilo koje osobe po diskriminacijskoj osnovi, kao i osobe povezane s 
njom rodbinskim ili drugim vezama. Također, diskriminacijom se smatra i stavljanje neke 
osobe u nepovoljniji položaj na temelju pogrešne predodžbe o postojanju osnove za dis- 
kriminaciju. 


15. Je li kriv poslodavac koji je diskriminirao osobu različite spolne 
orijentacije bez subjektivne namjere? 


Izravnu diskriminaciju nerijetko se povezuje s namjerom nepovoljnog postupa- 
nja koja je motivirana nekom predrasudom. Ali, važno je naglasiti da to ne ovisi o ,,subjek- 
tivnoj“ svijesti tuženika, već isključivo o ,objektivnoj“ činjenici da je do konkretnog ne- 
povoljnog postupanja došlo zbog pripadnosti konkretne osobe nekoj zaštićenoj skupini. 
Tako, ako je na listi viškova radnika deklarirani homoseksualac, ili su većinom žene i stariji 
radnici/-ce, onda je pretpostavljeno riječ o diskriminaciji, iako će to poslodavac prikriti te 
reći da mu to nije bila namjera. 


16. Je li samo nepovoljno postupanje dovoljno za prijavu? 


Ako je radnik homoseksualne orijentacije pretučen u skladištu od strane drugih 
radnika, je li to dovoljan dokaz da je pretučen zbog toga što je homoseksualac? Ako to 
žrtva tvrdi, te s takvim obrazloženjem prijavi slučaj, teret dokazivanja da nije postojala 
namjera treba biti na strani agresora odnosno poslodavca. 

17. Je li uznemiravanje čest slučaj kod LGBT radnika/-ca? 


Uznemiravanje je svako neželjeno ponašanje uzrokovano nekim od osnova iz 
Zakona o suzbijanju diskriminacije koje ima za cilj ili stvarno predstavlja povredu dosto- 
janstva osobe, a koje uzrokuje strah, neprijateljsko, ponižavajuće ili uvredljivo okruženje. 
Kod uznemiravanja, neželjeno postupanje nema neki poseban karakter, već je primarno 
daje ono na neki način uvjetovano pripadnošću osobe nekoj zaštićenoj skupini. Na žalost, 
u slučaju LGBT radnika/-ca, riječ je o tzv. crnoj brojci, jer je stvarni broj žrtava uznemirava- 
nja nepoznat, a oni sami smatraju da će teško dokazati da su diskriminirani, pa većinom 
ne pokreću postupak. 


Iz ankete provedene u sklopu ovog projekta: „Na radnom mjestu vrlo če- 

sto trpim indirektno ismijavanje na osnovi seksualne orijentacije, kako od strane 
kolega tako i šefova... S obzirom da je u pitanju kolektivna netrpeljivost prema 
homoseksualnim osobama, to će se vrlo brzo pretvoriti u degradaciju mene kao 


zaposlenika... jednim dijelom to se već i ostvarilo... 


Moram navesti da nikada nisam isticao ili pričao o svojoj seksualnoj orijentaciji, 
nego su do tih informacija došli sami..“ 


18. Što je spolno uznemiravanje? 


Uznemiravanje je svako neželjeno ponašanje uzrokovano spolnom orijentacijom 
ili rodnim identitetom koje ima za cilj ili stvarno predstavlja povredu dostojanstva osobe, 
a koje uzrokuje strah, neprijateljsko, ponižavajuće ili uvredljivo okruženje. 
Primjeri spolnog uznemiravanja: 


~ Zaposlenici iz poduzeća u kojem radi homoseksualni muškarac ostavljaju mu na 
radnom stolu pornografske fotografije razgolićenih žena; 


~ Transeksualna osoba svakodnevno trpi verbalne i neverbalne seksualne insinu- 
acije svojih muških kolega. 


Važno je znati da uznemiravanje po osnovi spolne orijentacije ili rodnog identite- 
ta nije isto što i spolno uznemiravanje po tim osnovama. Spolno uznemiravanje mora biti 
spolne naravi, pa će se o takvom obliku diskriminacije raditi kod verbalnog, neverbalnog 
ili fizičkog napada na spolni integritet osobe. 

Također, spolno uznemiravanje, ovisno o njegovoj vrsti i opsegu kojim se napada 
na spolni integritet druge osobe, može predstavljati i kaznena djela, kao npr. kazneno 
djelo bludne radnje. 


19. Kako se kažnjava spolno uznemiravanje? 


Zakon propisuje prekršajnu odgovornost za spolno uznemiravanje. Temeljem 
razlike između uznemiravanja i spolnog uznemiravanja, postupanje se ne temelji na jed- 
noj od diskriminacijskih osnova, već je ključna značajka postupanja da je riječ o ponašanju 
spolne naravi. I kod spolnog uznemiravanja novčana kazna se može izreći 1) fizičkoj osobi; 
2) odgovornoj osobi u pravnoj osobi, državnom tijelu, pravnoj osobi s javnim ovlastima u 
jedinici lokalne i područne (regionalne) samouprave; 3) obrtniku ili osobi koja obavlja dru- 
gu samostalnu djelatnost i 4) pravnoj osobi. Kako bi se izbjeglo dvostruko procesuiranje i 
kažnjavanje, kod ove odredbe trebat će voditi računa da su radnje spolne naravi po jačini 
lakši oblik protupravnog djelovanja od kaznenih djela kod kojih je spolni odnošaj ili s njim 
izjednačena spolna radnja obilježje bića kaznenog djela (npr. spolni odnošaj zloupora- 
bom položaja). Maksimalna kazna za spolno uznemiravanje može biti do 250.000,00 
kuna. 

Zakonom o suzbijanju diskriminacije propisana je mogućnost prekršajne 
odgovornosti samo za uznemiravanje i za spolno uznemiravanje. Za ostale oblike 
diskriminacije nisu propisane prekršajne sankcije, jer se smatraju kaznenim djelima 
protiv ravnopravnosti građana. 


20. Koja je razlika između uznemiravanja i mobbinga? 


U širok popis oblika uznemiravanja uključeno je i ponašanje koje je naizgled neu- 
tralno, ali se njima cilja neku osobu poniziti, odnosno emocionalno i psihološki iscrpiti 
zbog nje same (naprosto se nekom ne sviđa). Takvi prividno neutralni postupci su kleveta, 
skrivanje važnih informacija vezanih uz radni zadatak ili obveze, umanjivanje vrijednosti 
kvalitete rada, isključivanje iz postupka odlučivanja, učestalo kritiziranje tim više ako je 
pred drugima, pretrpavanje zadacima i kratkim rokovima ili smanjivanjem odgovornosti i 
davanjem trivijalnih poslova itd. Takvi se postupci kod nas smatraju za tzv. mobbing, kao 
fenomen zlostavljanja na radu. 


Važno je naglasiti da ako je ovakvo ponašanje uvjetovano pripadnošću osobe 
određenoj skupini, ono predstavlja uznemiravanje, tj. diskriminaciju na temelju neke 
osnove, a ne mobbing. Primjerice, ako LGBT radnik/-ca osjeća svoju radnu sredinu nepri- 
jateljskim okruženjem, bitno je ne svesti to na mobbing, jer se žrtvi uskraćuje korištenje 
pogodnosti antidiskriminacijskih instrumenata kao što su prebacivanje tereta dokaziva- 
nja ili učinkovite naknade štete. 

21. S kojih osnova je LGBT osoba koja živi s HIV-om zaštićena od 
diskriminacije? 

LGTB osoba s dodatnim zdravstvenim rizikom, smatra se za osobu izloženu vi- 

šestrukoj diskriminaciji, ukoliko, primjerice, zbog svog zdravstvenog stanja dobije otkaz 


ili bude na drugi način diskriminirana na poslu. 


Muškarac (44 god.) je radio kao kuhar u turističkom kompleksu. Saznaje se za 
njegov HIV-serostatus te je odmah maknut s tog mjesta i degradiran na mjesto 
pomoćnog radnika u kompleksu. Ne priznaje mu se stručna sprema koju ima te 


samim time ne prima plaću za svoj rad u iznosu svoje stručne spreme. Na pokušaj 
dobivanja objašnjenja zašto se tako prema njemu postupa, dobio je odgovor da 
ako nije zadovoljan, neka uzme svoju radnu knjižicu i otiđe. 


22. Može li se ismijavanje homoseksualaca u medijima ili insinuiranje 
u vjerskim udžbenicima da je homoseksualnost bolest, smatrati 
poticanjem na diskriminaciju? 
U Hrvatskoj je i zabrana poticanja na diskriminaciju čvrsti zakonski instrument 
i ismijavanje u medijima ili nazivanje homoseksualnosti bolešću nedvojbeni su primjeri 
diskriminacije, koji su utuživi i prije nego što do diskriminacije dođe. 


Europski odbor za socijalna prava (ECSR- European Commmittee of Social 
Rights), koji prati usklađenost državnih politika i programa s Europskom socijal- 
nom poveljom, utvrdio je da hrvatski kurikulum, koji ograničeno pokriva seksual- 
nu edukaciju, diskriminira osobe na osnovi seksualne orijentacije. 


Odbor je u svojoj odluci, objavljenoj u kolovozu 2009., izjavio kako država ima 


obvezu osigurati obrazovne sadržaje koji ne podupiru stereotipe i predrasude i 
ne doprinose socijalnoj isključivosti, ukorijenjenoj diskriminaciji i poricanju ljud- 
skog dostojanstva. Odbor je zamijetio kako tvrdnje u kurikulumu “stigmatiziraju 
homoseksualne osobe i utemeljene su na negativnim, iskrivljenim, osuđujućim i 
degradirajućim stereotipima". 

23. Koji su to ,,teži oblici diskriminacije“? 

Diskriminacija može imati i teže pojavne oblike koji se klasificiraju kao teži oblici 
diskriminacije. Slučajevi težih pojavnih oblika diskriminacije jesu: 

Ona koja je počinjena prema više diskriminacijskih osnova, kao npr. spolna ori- 
jentacija i rodni identitet ili rodni identitet i nacionalna pripadnost ili spolna orijentacija 
odnosno rodni identitet i zdravstveno stanje, itd; 

~ Ona koja je počinjena više puta (ponovljena diskriminacija), kao npr. liječnik je 
više puta terapijski tretirao homoseksualnu osobu smatrajući da je homoseksu- 
alnost bolest; 

~ Ona koja je počinjena kroz dulje vrijeme (produljena diskriminacija), kao npr. po- 
slodavac kontinuirano naziva homoseksualnog radnika pogrdnim nazivima; 

~- Ona koja posebno teško pogađa žrtvu diskriminacije, kao npr. osoba u postupku 
promjene spola pokušala je samoubojstvo zbog kontinuiranog uznemiravanja 
od strane njezinih radnih kolega. 


24. Koja je uloga nevladinih udruga u suzbijanju diskriminacije? 

Bezaktivnog zalaganja organizacija civilnog društva djelotvorna primjena Za- 
kona o suzbijanju diskriminacije je nemoguća. Zakon o suzbijanju diskriminacije pretpo- 
stavlja i aktivnost sindikata, udruga poslodavaca, crkvi i vjerskih organizacija te Savjeta 
za nacionalne manjine s kojima se Pučki pravobranitelj mora konzultirati pri izradi redo- 
vitih izvješća, mišljenja i preporuka o pojavama diskriminacije. I napokon, nemoguće je 
preskočiti ulogu i odgovornost medija u izgradnji stava javnosti o diskriminaciji. 

Organizacije civilnog društva igraju značajnu ulogu u ostvarivanju ciljeva jed- 
nakosti i nediskriminacije. Uloga organizacija civilnog društva kao instrumenata civilnog 
društva u borbi protiv diskriminacije može uključivati: promicanje raznolikosti i jedna- 
kosti kao društvenih vrijednosti, javno izražavanje potreba pojedinih osjetljivih skupina, 
potporu žrtvama diskriminacije i slično. Nevladine udruge mogu navedene aktivnosti 
provoditi samostalno ili u partnerstvu s drugim nevladinim udrugama radi lakšeg posti- 
zanja zajedničkih ciljeva, primjerice putem članstva u europskim mrežama udruga, te u 
suradnji s Pučkim pravobraniteljem. 

Zakon o suzbijanju diskriminacije potiče suradnju Pučkog pravobranitelja i nevladinih 
udruga na područjima poput: 


~ Podizanja svijesti o postojanju diskriminacije i potrebi borbe protiv nje; 


~ Provođenja treninga/podučavanja ključnih sudionika/-ca, između ostalog zain- 
teresiranih nevladinih udruga, uključujući lokalne udruge; 


~ Praćenja primjene Zakona te ukazivanja na nedostatke u primjeni; 
~ Provođenja istraživanja; 


+ Ukazivanja na nedostatke postojećih zakonskih odredbi. 


Kod postupanja u konkretnim slučajevima diskriminacije suradnja nevladinih 
udruga i Pučkog pravobranitelja može se ostvarivati kroz upućivanje građana od strane 
nevladinih udruga Pučkom pravobranitelju radi zaprimanja prijava diskriminacije. No, 
udruge posebice igraju ulogu u pomaganju građanima u sudskom ostvarivanju prava. 
Također, kao i Pučki pravobranitelj, udruge se mogu uključiti u građansku parnicu kao 
umješači na strani tužitelja te mogu biti podnositelji udružne tužbe. Upravo će udruge 
često biti najbolji zaštitnici kolektivnih interesa neke skupine. 


25. Kakva je uloga sindikata u suzbijanju diskriminacije? 

U Hrvatskoj je propisana obveza konzultiranja Pučkog pravobranitelja sa soci- 
jalnim partnerima, ali je ona bitno drugačija od promicanja socijalnog dijaloga između 
socijalnih partnera u cilju suzbijanja diskriminacije. Taj bi dio Zakona trebalo uskladiti s 
Direktivom 2000/43/EC kojom se navodi da će države članice usvojiti odgovarajuće mjere 
za promicanje socijalnog dijaloga između socijalnih partnera, s ciljem promicanja ravno- 
pravnosti, uključujući i putem nadzora prakse na radnome mjestu, kolektivnih ugovora, 
kodeksa ponašanja te istraživanja ili razmjene iskustava. Sindikati mogu bitno pomoći u 
prevenciji, npr. organiziranjem edukacije zaposlenih, osobito menadžera, ali i uvođenjem 
odgovarajućih sadržaja u kolektivne ugovore. Ni poslodavci se ne bi trebali plašiti neka od 
prava za radnike/-ce s obiteljskim odgovornostima proširiti ina LGBT osobe. 


U anketi provedenoj u sklopu ovog projekta je samo 17.2% LGBT radnika/- 
ca odgovorilo da su članovi/-ice nekog od sindikata. Sindikati bi zbog diskriminacije 
na temelju spolne orijentacije ili rodnog identiteta mogli itekako bitno utjecati na 
poboljšanje situacije, no kao takvi očito nisu prepoznati. Cilj ovog projekta je ohra- 
briti sindikate da se bave problemom diskriminacije na temelju spolne orijentacije 
ili rodnog identiteta te tako i privući više LGBT osoba u članstvo sindikata, a sve u 
svrhu zaštite njihovih radnih prava. 

Lezbijski, gej, biseksualni i transrodni (LGBT) sindikalni aktivisti još uvijek u Hrvatskoj nisu 
organizirani u interesne skupine u sindikatima, iako je to praksa u većini europskih zemalja. 
Nerijetko stoga postojeće interesne skupine — žena, mladih, invalida, starijih itd. preuzimaju 
dio njihovog „dnevnog reda“ pa je tako i u Savezu samostalnih sindikata Hrvatske od 2008. 


godine započela suradnja Ženske sekcije SSSH i nevladinih udruga za zaštitu LGBT prava. Od 

kritičnog je značenja da se radna prava LGBT radnika/-ca štite posredstvom sindikata i na 

radnom mjestu, i to kroz programe aktivnosti, kolektivne ugovore i socijalni dijalog. ETUC/ 

Europska sindikalna konfederacija je 2008. godine tiskala letak na 22 jezika poručujući da sin- 
dikati moraju i mogu promicati jednakopravnost LGBT radnik/-ca na radnom mjestu. 


26. Kakva je obveza poslodavaca po pitanju nediskriminacije zaposlenih? 


Poslodavci imaju istu obvezu kao i svaki drugi pravni subjekt obvezan poštovati zakone ze- 
mlje u kojoj djeluju. Na žalost, u Hrvatskoj udruzi poslodavaca tvrde da zbog podkapacitiranosti struč- 
nim kadrovima nisu u mogućnosti baviti se i pitanjima diskriminacije, a osobito ne niže rangiranim 
skupinama po važnosti, poput LGBT osoba. S druge strane, Hrvatska gospodarska komora od 2005. 
ima Zajednicu za društveno odgovorno poslovanje, pa je barem otvorila pitanje etičkog poslovanja. 


Međutim, pojedini poslodavci, osobito tvrtke s međunarodnim ili regionalnim značenjem, 
imaju usvojene posebne kodekse etičkog poslovanja u kojima se poneki opredjeljuju protiv diskri- 
minacije po različitim osnovama, ili čak donose politike pogodovanog zapošljavanja pojedinih 
ranjivih kategorija. Niti u jednom poznatom slučaju u Hrvatskoj to nisu LGBT osobe. Uvođenjem 
politike jednakih mogućnosti pri zapošljavanju bavi se i nedavno istraživanje Europske komisije koje 
pokazuje da su posljedice takve politike - širi krug kandidata za određeno radno mjesto, zadržavanje 
kvalitetnih radnika/-ca, dobri međuljudski odnosi, veći ugled poduzeća, ali iveća dobit. 


HELP DESK - DISKRIMINACIJA NA TRŽIŠTU RADA 


U prosincu 2010. godine u okviru projekta ,,Poticanje ravnopravnosti na hrvatskom tržištu 
rada“ u Hrvatskom zavodu za zapošljavanje je osnovan Help desk za suzbijanje diskrimina- 
cije na tržištu rada namijenjen svim poslodavcima. Help desk je osmišljen kao trajna pot- 
pora poslodavcima u primjeni antidiskrimnacijskih mjera i politike različitosti. Treneri za 
antidiskriminaciju educirani kroz aktivnosti projekta i djelatnici HZZ-a pružat će podršku 


poslodavcima u vidu održavanja radionica i predavanja djelatnicima pojedinih tvrtki te sa- 
vjetovanja o konkretnim slučajevima diskriminacije na tržištu rada. 


Pozivamo sve poslodavce da nas kontaktiraju na: 
e-mail: projekti(Dhzz.hr 
tel: 01 612 6067 

27. Kako inspektori rada mogu pomoći LGBT radnicima u slučaju 
diskriminacije? 

Inspektori rada Državnog inspektorata nadziru primjenu zakona i drugih pro- 
pisa kojima se uređuju odnosi između poslodavaca i radnika/-ca, a posebice primjenu 
propisa koji se odnose na: obvezu poslodavca da radnike/-ce u propisanim rokovima pri- 
javljuje nadležnim tijelima mirovinskog i zdravstvenog osiguranja, radno vrijeme, plaće, 
zapošljavanje i rad malodobnika, žena, trudnica, porodilja, invalida, stranaca i dr. 


Inspektori rada Državnog inspektorata obavili su tijekom 2009. godine 24.027 in- 
spekcijskih nadzora (15.044 nadzora iz područja radnih odnosa i 8.983 nadzora u području 
zaštite na radu). Većina otkrivenih i procesuiranih prekršaja se odnosila na: nezakoniti 
prekovremeni rad, rad u preraspodijeljenom punom radnom vremenu i rad noću, zapo- 
šljavanje radnika/-ca bez sklapanja Ugovora o radu prije početka rada, odnosno uručenja 
pisane potvrde o sklopljenom ugovoru, neprijavljivanje radnika/-ca na obvezno mirovin- 
sko ili zdravstveno osiguranje, neuručenje radniku/-ci primjerka prijave na obvezno mi- 
rovinsko ili zdravstveno osiguranje u propisanom roku, te nezakonito zapošljavanje i rad 
stranaca, sklapanje Ugovora o radu na određeno vrijeme protivno propisima te sklapanje 
Ugovora o radu koji ne sadrže propisane podatke, uskratu pripadajućih prava na dnevni, 
tjedni i godišnji odmor, neuručivanje radnicima odgovarajućih obračuna plaća, naknada 
plaća ili otpremnine odnosno obračuna tih dugovanja kada ista do dana dospijeća nisu 
isplaćena ili nisu isplaćena u cijelosti, neisplatu minimalne plaće, nevođenje propisanih 
evidencija s područja rada, rad maloljetnika i žena noću i slično. 

Inspektori rada su pripremili veći broja dopisa i odgovora na podneske radnika/- 
ca, radničkih vijeća, sindikata, poslodavaca, udruga poslodavaca, te nekih pravnih osoba 
s javnim ovlastima, a u svezi s ostvarivanjem i zaštitom prava iz radnih odnosa, te pripre- 
mili više izvješća Vladi Republike Hrvatske i njezinim uredima, tijelima državne uprave, 
pravosudnim tijelima, Pučkom pravobranitelju, Pravobraniteljici za djecu, Pravobranite- 
ljici za ravnopravnost spolova, sindikatima, poslodavcima, nevladinim udrugama i slično. 

Nigdje, baš nigdje, u svojim godišnjim izvješćima Državni inspektorat ne spomi- 
nje obveze i ovlasti inspektora rada u odnosu na diskriminaciju na radu i u postupku zapo- 
šljavanja. Možemo zamisliti kako bi reagirao inspektor rada da je pozvan intervenirati u 
slučaju bespravnog otkaza LGBT osobi s osnove spolne orijentacije. Možete ih pozvati, ali 
je teško puno očekivati zbog maloga broja inspektora rada, vrlo uskih ovlasti i mandata. 


28. Može li se nekoga staviti u nepovoljan položaj, a da to nije 
diskriminacija? 

Može. Iznimno se diskriminacijom ne smatra stavljanje u nepovoljniji polo- 
žaj u sljedećim slučajevima: 

~ Kada je takvo postupanje određeno zakonom u cilju očuvanja zdravlja i preven- 
cije kaznenih i prekršajnih djela te kada su upotrijebljena sredstva primjerena i 
nužna cilju koji se želi postići; 

Pozitivna djelovanja, odnosno kada je takvo postupanje temeljeno na odredba- 
ma zakona, podzakonskog akta, programa, mjera ili odluka u cilju poboljšanja 
položaja etničkih, vjerskih, jezičnih ili drugih manjina ili drugih skupina građana 
ili osoba — pa i udruga LGBT osoba; 


J 


Pogodovanja trudnicama, djeci, mladeži, starijim osobama, osobama s pravnom 
obvezom uzdržavanja koje redovito ispunjavaju obvezu uzdržavanja i osobama 
s invaliditetom u cilju njihove zaštite; 


1 


~ U odnosu na određeni posao kada je priroda posla takva ili se posao obavlja u 
takvim uvjetima da karakteristike predstavljaju stvarni i odlučujući uvjet obav- 
ljanja posla pod uvjetom da je svrha koja se time želi postići opravdana i uvjet 
odmjeren - npr. dom za starije homoseksualne osobe; 

Pri zasnivanju radnog odnosa, uključenja u članstvo te u djelovanju koje je u 
skladu s naukom i poslanjem crkve i vjerske zajednice upisane u Evidenciju vjer- 
skih zajednica u Republici Hrvatskoj, te druge javne ili privatne organizacije koja 
djeluje u skladu s Ustavom i zakonima, ako tako zahtijevaju vjerska doktrina, 
uvjerenja ili ciljevi; 


J 


J 


Na temelju dobi i spola pri ugovaranju premija, osiguranina i drugih uvjeta u osi- 
guranju; 

Određivanja najniže dobi i/ili profesionalnog iskustva i/ili stupnja obrazovanja 
kao uvjeta za zasnivanje radnog odnosa ili kao uvjeta za stjecanje drugih pogod- 
nosti vezanih uz radni odnos; 


J 


d 


Određivanja prikladne i primjerene najviše dobi kao razlog za prestanak radnog 
odnosa te propisivanje dobi kao uvjeta za stjecanje prava na mirovinu; 


J 


Na temelju državljanstva prema posebnim propisima; 


J 


Stavljanja u nepovoljniji položaj pri uređivanju prava i obveze iz obiteljskog od- 
nosa kada je to određeno zakonom, a osobito u cilju zaštite prava i interesa dje- 
ce, što mora biti opravdano legitimnom svrhom, zaštitom javnog morala, kao i 
pogodovanju braka u skladu s odredbama Obiteljskog zakona. 


Osobito je značajno da kod primjene ovih iznimki ne dođe do njihove upotrebe za 
prekrivanje društveno štetnih predrasuda ili stereotipa. Odnosno, važno je neke „iznim- 
ke“ preispitati s osnova ustavnosti, jer bukvalno čitanje posljednje točke bi doslovnim tu- 
mačenjem omogućilo da se osobama homoseksualne orijentacije uskrati bilo koje pravo 
iz obiteljskih odnosa što bi bilo više nego suprotno vrijednosnim počelima Ustava. 

29. Tko je Pučki pravobranitelj i koja je njegova uloga? 


Pučki pravobranitelj osnovan je na temelju odredaba Ustava Republike Hrvat- 
ske, a imenuje ga Hrvatski sabor dajući mu ovlasti kojima, kao neovisno tijelo, štiti ustav- 
na i zakonska prava građana u postupcima pred državnom upravom i tijelima s javnim 
ovlastima, Ministarstvom obrane, oružanim snagamai službama sigurnosti, pred tijelima 
lokalne i područne (regionalne) samouprave. Zakonom o suzbijanju diskriminacije propi- 
sana mu je uloga Središnjeg tijela za suzbijanje diskriminacije. 

Važno je znati da, u odnosu na osobe koje su već pokrenule sudski postupak, 
Pučki pravobranitelj neće moći postupati po prijavi diskriminacije, već će se u određenim 
slučajevima moći uključiti u spor kao umješač na strani tužitelja (žrtve diskriminacije). 
Zakonom je Pučkom pravobranitelju dana i nova ovlast da uz pristanak stranaka provo- 
di postupak mirenja uz mogućnost sklapanja izvansudske nagodbe. Također se određuje 
da podnosi kaznene prijave u vezi sa slučajevima diskriminacije, može sudjelovati u gra- 
đanskom postupku kao umješač te podnijeti udružnu tužbu. Velik dio mogućnosti još nije 
iskorišten. 


„Vezano za LGBT populaciju, važeće anti-diskriminacijsko zakonodavstvo, koje 
stvara samo neke pravne učinke postojanja istospolne zajednice, nije dovoljno, a 


neophodna je i šira društvena osuda netolerantnog i homofobičnog ponašanja.“ — 
iz izvještaja Pučkog pravobranitelja 2010. 


30. Tko su posebni pravobranitelji/-ce i koja je njihova uloga? 


Institut posebnih pravobranitelja/-ica osnovan je s ciljem zaštite ustavnih i za- 
konskih prava građana pred istim tijelima kako je to propisano i za Pučkog pravobranite- 
lja, samo je njihov djelokrug rada ograničen na pojedine skupine građana po posebnim 
zakonskim propisima. U Republici Hrvatskoj kao posebni pravobranitelji djeluju (1) Pra- 
vobraniteljica za ravnopravnost spolova, (2) Pravobraniteljica za osobe s invalidite- 
tom i (3) Pravobraniteljica za djecu. 


Sve ovlasti Pučkog pravobranitelja, kada je riječ o diskriminaciji po osnovi spol- 
ne orijentacije, ima Pravobraniteljica za ravnopravnost spolova. Dakle, osobe oštećene 
diskriminacijom po osnovi spolne orijentacije, za pomoć se mogu obratiti Pravobra- 
niteljici za ravnopravnost spolova, a ona, sudeći po dosadašnjoj praksi, vrlo djelotvorno 
reagira i po tužbama i samostalno. 


Pored Zakona o suzbijanju diskriminacije, Pravobraniteljica za ravnopravnost 
spolova djeluje na temelju odredaba Zakona o ravnopravnosti spolova. Temeljem toga 

Zakona zakonodavac nije zabranio diskriminaciju na osnovi rodnog identiteta pa je ostalo 
otvoreno je li Pravobraniteljica za ravnopravnost spolova nadležna postupati u slučajevi- 
ma diskriminacije na osnovi rodnog identiteta. U svakom slučaju, za postupanje je nad- 
ležan Pučki pravobranitelj, kojemu se osoba oštećena diskriminacijom na osnovi rodnog 
identiteta može obratiti pa će on eventualno donijeti odluku o ustupanju predmeta Pra- 
vobraniteljici za ravnopravnost spolova. 


Zagreb, 10. lipnja 2010. 


JAVNO PRIOPĆENJE 
povodom priopćenja za javnost Mladeži Hrvatske čiste stranke prava 


Mladež Hrvatske čiste stranke prava izdala je priopćenje za javnost u kojem iznosi niz 
netočnih (npr. „nije li promocija takvog načina života koji pogoduje širenju AIDS-a i ostalih 
bolesti upravo ugrožavanje zdravlja građana?“) i homofobičnih navoda (npr. „krunu nemo- 
rala“), a služi se i govorom mržnje (,,nije li podržavanje ovakvog načina života upravo po- 
državanje genocida s kojim se prema broju žrtava ne može mjeriti čak ni Hitlerov nacizam“). 


Podsjećam da je Republika Hrvatska donijela niz zakona na području zaštite prava 
seksualnih i rodnih manjina, kao što su Zakon o ravnopravnosti spolova (NN 82/08), 
Zakon o istospolnim zajednicama (NN 16/03), Zakon o suzbijanju diskriminacije 
(NN 85/08), a da je Hrvatski sabor donio Zakon o izmjenama i dopunama Kaznenog 
zakona (NN 71/06), kojim je definiran novi kaznenopravni izraz zločin iz mržnje koji 
među osnove po kojima će se zločin iz mržnje sankcionirati kao kazneno djelo, uklju- 
čuje i spolnu orijentaciju. 

Također podsjećam da je Europski parlament još 2006. donio Rezoluciju o homofo- 
biji (RC-B6-0025/2006) koja od zemalja članica EU traži usvajanje zakonodavstva 
kojim se zabranjuje diskriminacija i govor mržnje prema manjinskim seksualnim 
skupinama, a u članku 5. podstiče države članice i Komisiju da pojačaju borbu protiv 
homofobije putem edukacije — kao što su kampanje protiv homofobije u školama, 
univerzitetima i medijima. Rezolucija o homofobiji uzela je u obzir međunarodne i 
europske obveze iz područja ljudskih prava, kao što su one sadržane u Konvenciji 
Ujedinjenih naroda o ljudskim pravima i u Europskoj konvenciji za zaštitu ljudskih 
prava i osnovnih sloboda. 


Stoga upozoravam da su diskriminacija temeljem seksualne orijentacije kao i govor 
mržnje u Republici Hrvatskoj zakonom zabranjeni. 


Pravobraniteljica za ravnopravnost spolova 
Gordana Lukač Koritnik 

31. Zašto je prevencija diskriminacije najvažnija? 

Prvi i osobito značajan je preventivni mehanizam - kojim se diskriminaciju nastoji 
spriječiti, a u tu grupu mehanizama se ubrajaju obrazovno i preventivno djelovanje i 
izvansudska pravna zaštita. Druga je skupina mehanizama za slučajeve gdje se diskri- 
minacija već dogodila, pa se tu predmnijeva prekršajna, kaznena i građanska odgovor- 
nost o kojoj se odlučuje u odgovarajućim tipovima sudskih postupaka. 


Zbog povrede osnovnih ustavnih i zakonskih prava svatko ima pravo obratiti se 
nadležnom sudu koji u redovnom parničnom postupku odlučuje o povredi prava. Novost 
je da su uvedene široke mogućnosti sudjelovanja organizacija civilnog društva u anti- 
diskriminacijskim sudskim postupcima, kao i posebne odredbe o teretu dokazivanja. 

Međutim, osobito je značajno što pojedine udruge podnose i prijedloge za iz- 
mjene antidiskriminacijskih i inih zakona, što senzibilizira javnost i u slučajevima kad 
se takvi prijedlozi ne prihvate. 


Tipičan je primjer kad je Lezbijska grupa Kontra, s ciljem prevencije diskrimina- 
cije transrodnih osoba, pokrenula inicijativu za izmjene zakona (Zakona o osob- 
nom imenu i Zakona o državnim maticama), čime bi podatak o promjeni spola 
i imena bio upisan u temeljnom dokumentu i bio bi dostupan samo osobama s 
pravnim interesom. (Tako se uostalom radi is podacima o usvojenoj djeci, upravo 
zbog zaštite njihove privatnosti.) Na žalost, u Hrvatskom saboru odbačeni su re- 


čeni prijedlozi zakona, pa se i dalje zahtjev za promjenu imena transrodnih osoba 
objavljuje na oglasnoj ploči u nadležnoj općini, a promjena spola i imena vidljive 
su na rodnom listu osobe. Svjetske statistike ukazuju da su transeksualne osobe 
podložnije fizičkom nasilju, samoubojstvima, otkazima, diskriminaciji te psihija- 
trijskim iživljavanjima, pa svaka odgoda na neki način predstavlja čin neizravne 
diskriminacije. 


ZAKLJUČNO: Najvažnije je informirati se i informirati druge o pravima LGBT 


osoba na radu te antidiskriminacijskih prava u cjelini, te o tome gdje i kako ih možemo 


ostvariti. Nadalje, osobito je važno zalagati se za pozitivne promjene u zakonodavstvu 
kako bi se što učinkovitije štitila naša ljudska prava, te za promjene u sustavu policije, 


državnom odvjetništvu i sudstvu, radu pravobranitelja itd. Na posljetku, i najvažnije, uko- 


liko doživimo nasilje ili diskriminaciju, trebamo se koristiti svim dostupnim sustavima za 


zaštitu svojih prava, ali i izvijestiti o diskriminatornim činovima kojima smo svjedočili. 

32. Tko se može i kako obratiti sudu? 


Sudu se može obratiti svatko tko smatra da mu je zbog diskriminacije povrije- 
đeno neko pravo i u sudskom postupku ima pravo tražiti zaštitu toga prava. Osoba koja 
smatra da joj je pravo povrijeđeno obratit će se sudu podnošenjem odgovarajuće tužbe 
protiv onoga tko je počinio diskriminaciju. Sudski postupak provodi se hitno. 


Osoba čije pravo je povrijeđeno može sama sebe zastupati u postupku kao tuži- 
telj, ali se preporuča da zbog složenosti pravne materije za sudjelovanje u postupku an- 
gažira odvjetnika odnosno da se najprije javi u organizaciju civilnog društva koja pruža 
pravnu pomoći savjetovanje prilikom diskriminacije, a moguće je obratiti se i sindikalnom 
pravniku (za članove sindikata). 

Pravni tim Iskoraka i Kontre osnovan je u travnju 2002. godine s ciljem stva- 
ranja promjena u zakonima RH, koje se odnose na zaštitu prava LGBT osoba. S vre- 
menom smo se počele/-i baviti pružanjem besplatne pravne zaštite i savjeta LGBT 
osobama. 


33. Kome se prvo obratiti, organizacijama civilnog društva, sindikatu, 
pravobraniteljufici ili sudu ili...? 


Prije no što istekne rok za pokretanje sudskog postupka, valja se obratiti Pra- 
vobraniteljici za ravnopravnost spolova odnosno Pučkom pravobranitelju radi ispitivanja 
mogućnosti izvansudske nagodbe te informiranja o pravima u sudskim postupcima za 
zaštitu od diskriminacije odnosno organizacijama civilnog društva koja se bave pruža- 
njem pravne zaštite LGBT osoba. U slučaju ocjene da je riječ o mobbingu ili drugom obliku 
uznemiravanja i narušavanja dostojanstva na radu, obratite se i sindikalnom povjereni- 
ku te osobi određenoj za zaštitu dostojanstva radnika/-ca kod vašeg poslodavca. 


Ukoliko doživite diskriminaciju i nasilje možete se obratiti Pravnom timu 
Iskoraka i Kontre na liniju Pravnog tima, tel. 098 238 302 ili e-mail: pravnitim(Dkon- 
tra.hr. Rado ćemo Vas savjetovati kako postupiti u određenoj situaciji i pronaći Vam 
odvjetnika/-cu, ukoliko je potrebno. 


34. Što su privremene mjere i kada se one mogu tražiti? 

Privremene mjere u sudskom postupku su mjere kojima sud privremeno odre- 
đuje radnje potrebne radi neposredne zaštite interesa stranaka u postupku, kao što je 
primjerice zaštita imovine. 

Privremene mjere u slučajevima diskriminacije mogu se odrediti kada (1) tužitelj 
učini vjerojatnim da je povrijeđeno njegovo pravo na jednako postupanje i (2) kada 
je određivanje mjere potrebno radi otklanjanja opasnosti od nenadoknadive štete, 
osobito teške povrede prava na jednako postupanje ili sprječavanja nasilja. 


35. Koji su to oblici naknade štete koje osoba oštećena diskriminacijom 
može ostvariti? 


Oblici naknade štete su imovinski i neimovinski. Imovinski oblici naknade štete 
odnose se primjerice na štetu koja je nastala zbog neisplaćene plaće zbog diskriminacije, 
troškove povezane uz stanovanje, zdravstvenu zaštitu te druge troškove koji su proizašli 
iz diskriminatornog postupanja. Neimovinski oblici naknade štete odnose se primjerice 
na štetu koja je nastala zbog pretrpljenog straha ili duševnih boli izazvanih diskriminator- 
nim postupanjem. Novčani iznos naknade štete određuje se u sudskom postupku. 


36. Kad je riječ o slučaju viktimizacije za slučaj diskriminacije na osnovu 
spolne orijentacije? 


Hrvatski zakon kaže da nitko ne smije biti doveden u nepovoljniji položaj 
zbog toga jer je u dobroj vjeri prijavio/-la diskriminaciju, nazočio/-la diskriminaciji, 
odbio/-la nalog za diskriminatornim postupanjem ili na bilo koji način sudjelovao/-la u 
postupku vođenom povodom diskriminacije. Time se štiti čak i svjedoke, predstavnike 
nevladinih organizacija ili sindikata i slično, no hrvatsko sudstvo još uvijek ne prepoznaje 
takve pojave, već katkad i samo sudjeluje u viktimizaciji svjedoka i žrtava. Primjerice, u 
sudskom slučaju o diskriminatornim izjavama jedne zagrebačke vjeroučiteljice u odnosu 
na homoseksualce, svjedoke se viktimizira u javnosti, ali i tijekom ispitivanja od strane 
suda. Na određeni način se viktimizira i predstavnike udruga koje su ustale tužbom u tom 
slučaju. Međutim, Pučki pravobranitelj i posebni pravobranitelji/-ce mogu podnijeti op- 
tužni prijedlog te na taj način postupati u širem interesu. Također, Pučki pravobranitelj i 
posebne pravobraniteljice podnose kaznene prijave u vezi sa slučajevima diskriminacije 
nadležnom državnom odvjetništvu. 


37. Što ako nitko ne želi svjedočiti u korist žrtve diskriminacije zbog 
straha od negativnih posljedica? 


Svjedočenje o diskriminaciji može biti posebno teško ukoliko je svjedok u oprav- 
danom strahu od negativnih posljedica ako bi posvjedočio na sudu o diskriminaciji. To je 


posebno aktualno pitanje kada je riječ o diskriminaciji na radnom mjestu. Kako Zakon o 
suzbijanju diskriminacije brani viktimizaciju, što znači da nitko ne smije biti doveden u 
nepovoljniji položaj zbog toga jer je sudjelovao u postupku vođenom povodom diskrimi- 
nacije pa tako svjedok ima pravo na sudsku zaštitu od negativnih posljedica svojeg sudje- 
lovanja, bez obzira na to kakav je bio ishod postupka u kojem je svjedočio. 


38. Kako žrtvi diskriminacije mogu pomoći udruge ili pravobranitelji 
tijekom postupka? 


Udruge koje se bave zaštitom građana od diskriminacije, jednako kao i pravobra- 
nitelji, mogu se tijekom sudskog postupka zbog diskriminacije, ako se žrtva diskriminacije 
s time slaže, uključiti u postupak kao umješači na strani tužitelja. U tom slučaju, umješači 
imaju sva prava koja im prema odredbama Zakona o parničnom postupku pripadaju kao 
umješačima, a to konkretno znači predlagati izvođenje dokaznih prijedloga i sudjelovati u 
raspravi na strani osobe oštećene diskriminacijom. 


39. Što je udružna tužba? 


Udružna tužba je sudski mehanizam zaštite od diskriminacije koji mogu pokre- 
nuti udruge, tijela, ustanove i druge organizacije koje su osnovane u skladu sa zakonom, 
a imaju opravdani interes za zaštitu kolektivnih interesa određene skupine ili se u sklopu 
svoje djelatnosti bave zaštitom prava na jednako postupanje, ako učine vjerojatnim da je 
postupanjem tuženika povrijeđeno pravo na jednako postupanje većeg broja osoba koje 
pretežno pripadaju skupini čija prava tužitelj štiti. 

Dakle, udružnu tužbu mogu podnijeti i udruge koje se bave zaštitom prava sek- 
sualnih i rodnih manjina. Zato je vrlo važno, pored obraćanja sudovima i nadležnim insti- 
tucijama, informirati i udruge o slučajevima diskriminacije, kako bi u određenim slučajevi- 
ma, kada sakupe više primjera diskriminacije, mogle podnijeti udružnu tužbu. 

Udružnom tužbom može se zahtijevati od suda: 


~ Utvrđivanje da je postupanje tuženika povrijedilo pravo na jednako postupanje 
u odnosu na članove skupine (npr. seksualnih i rodnih manjina); 

~ Zabrana poduzimanja radnji kojima se krši ili može prekršiti pravo na jednako 
postupanje, odnosno da se izvrše radnje kojima se uklanja diskriminacija ili nje- 
zine posljedice u odnosu na članove skupine; 


+ Da se presuda kojom je utvrđena povreda prava na jednako postupanje na tro- 
šak tuženika objavi u medijima; 

~ Za razliku od redovnih tužbi po Zakonu o suzbijanju diskriminacije, koje može 
podnijeti osoba oštećena diskriminacijom, udružne tužbe podnose se nadležnim 
Županijskim sudovima. 


40. Zakon o radu štiti dostojanstva radnika/-ca na radnom mjestu. Kako 
to izgleda u praksi? 


Zakonom o radu iz 2004. godine uređena je zaštita dostojanstva radnika/-ca. Kao 
prvo propisano je da je poslodavac dužan zaštititi dostojanstvo radnika/-ca za vrijeme 
obavljanja posla tako da im osigura uvjete rada u kojima neće biti izloženi uznemiravanju ili 
spolnom uznemiravanju. Ova zaštita uključuje i poduzimanje preventivnih mjera. 


Dostojanstvo radnika/-ca štitilo se u tadašnjem zakonu i od poslodavca, te svih 
zaposlenih kod poslodavca, ali i drugih osoba s kojima radnik/-ca redovno dolazi u doticaj 
na radu. Propisuju se obveze poslodavca, te prava radnika/-ca, a posebno pravo na prekid 
rada. Teret dokaza u slučaju uznemiravanja prebacuje se na poslodavca. Dakle, radi se o 
izričitoj obvezi poslodavca. 


Dostojanstvo radnika/-ca štiti se od uznemiravanja ili spolnog uznemirava- 
nja poslodavca (izmjenama zakona od 2010. poslodavac je izbrisan!), nadređenih, 
suradnika/-ca i osoba s kojima radnik/-ca redovito dolazi u doticaj u obavljanju svojih 
poslova. Znači poslodavac ima obvezu poduzeti mjere za zaštitu dostojanstva radnika/-ca 
u odnosu na sve osobe s kojima radnik/-ca redovito dolazi u doticaj. Ovo uključuje i osobe 
koje nisu u radnom odnosu kod poslodavca, tj. kupce, stranke i sl. jer te osobe isto tako 
mogu povrijediti dostojanstvo radnika/ca, pa mu je poslodavac dužan osigurati zaštitu. 
Obveze poslodavca vrlo su konkretne. Postupak i mjere zaštite dostojanstva moraju biti 
uređeni (uređuju se kolektivnim ugovorom, sporazumom sklopljenim između radničkog 
vijeća i poslodavca ili pravilnikom o radu) 

Nadalje, poslodavac koji zapošljava više od 20 radnika/-ca dužan je imenovati 
osobu koja je osim njega ovlaštena primati i rješavati pritužbe vezane za zaštitu do- 
stojanstva radnika/-ca. 


U slučaju pritužbi na uznemiravanje, poslodavac ili imenovana osoba, dužni su u 
roku utvrđenom kolektivnim ugovorom ili pravilnikom o radu, a najkasnije u roku od osam 
dana od dostave pritužbe, ispitati pritužbu i poduzeti sve potrebne mjere primjerene po- 
jedinom slučaju radi sprječavanja nastavka uznemiravanja ili spolnog uznemiravanja ako 
se utvrdi da ono postoji. 


Međutim, nakon usvajanja Zakona o radu koji je u primjeni od početka 2010. go- 
dine, bitno je osiromašena regulativa zaštite dostojanstva. Novi Zakon o radu drukčije je 
i uže regulirao uznemiravanje i spolno uznemiravanje. Kao prvo, diskriminacija i zabrana 
diskriminacije spominje se u novom Zakonu o radu na svega nekoliko mjesta. Čak ni in- 


tervencija Pravobraniteljice za ravnopravnost spolova da je takav prijedlog nedostatan i u 
potpunosti je izgubio smisao dosadašnje odredbe Zakona o radu koji je povezivao zaštitu dosto- 
janstva sa zaštitom od uznemiravanja i spolnog uznemiravanja, nije djelovala. 


Sada je poslodavac isključen kao moguća aktivna strana u uznemiravanju ili spolnom 
uznemiravanju, uznemiravanje se karakterizira kao povreda obveza iz radnog odnosa, a izbrisana 
je i odredba da je teret dokazivanja na poslodavcu. Tako je došlo do siromašenja i birokratiziranja 
tog dijela Zakona o radu, iako je u međuvremenu donesen Zakon o suzbijanju diskriminacije, na 
koji se radni zakon niti ne poziva. Posve je jasno da su poslodavci odradili snažan pritisak na dono- 
šenje izmjena u 2010. godini. 


41. Kako radnik/-ca može sam/-a sebe zaštititi od uznemiravanja 
poslodavca? 


Ako postoje okolnosti zbog kojih nije opravdano očekivati da će poslodavac za- 
štititi dostojanstvo radnika/-ce, radnik/-ca nije dužan/-na dostaviti pritužbu poslodav- 
cu i ima pravo prekinuti rad, pod uvjetom da je zatražio/-la zaštitu pred nadležnim 
sudom i o tome obavijestio/-la poslodavca u roku od osam dana od dana prekida rada. 


To će u prvom redu biti situacije kada upravo poslodavac uznemirava radnika/- 
cu, u kojem slučaju očito nije za očekivati da će ga/je zaštiti o samoga sebe, ali također i 
ako je uznemiravanje učinjeno od nekog radnika/-ce ili druge osobe, a poslodavac uopće 
na to ne reagira, tj. zna i dopušta ga - npr. i prema drugim radnicima/-ama i sl. 


Kod ovoga prekida radnik/-ca mora prvo podnijeti tužbu sudu, jer je to tako izri- 
čito propisano, a i logično je, budući se nije obraćao/-la poslodavcu mora postojati akt 
koji daje vjerodostojnost radnikovom/-činom postupanju. U kojem roku može radnik/-ca 
prekinuti rad? Ne prije isteka osam dana u kojem roku poslodavac treba zaštiti radnika/- 
cu. Do kojeg najdaljeg roka može radnik/-ca prekinuti rad? Taj rok nije propisan, pa nema 
vremenskog ograničenja do kada to radnik/-ca može učiniti. Stoga proizlazi da radnik/- 
ca može prekinuti rad sve dok uznemiravanje ne prestane. Zakonom je određeno da 
radnik/-ca može prekinuti rad ,,dok mu/joj se ne osigura zaštita“, ne riješi problem zaštite 
dostojanstva odnosno do dovršetka sudskog spora. Za vrijeme prekida rada radnik/-ca 
ima pravo na naknadu plaće u visini kao da je radio/-la. 


42. Kakva je praksa zaštite dostojanstva radnika/-ca? 


Praksa u tvrtkama je najčešće tek formalne naravi. Najveći je problem što se izmje- 
nama radnog zakona pogoršala zaštita dostojanstva, odnosno zaštita od diskriminacije, te 
što je razina informiranosti, upućenosti i educiranosti vrlo niska. Također, kolektivnim se 

ugovorima bitno ne nadograđuje antidiskriminacijske odredbe, već se u pravilu završava na 
imenovanju osobe koja će biti zadužena za dostojanstvo radnika i propisivanju postupanja 
pravilnicima. Međutim, zbog sporosti hrvatskog sudstva, ima slučajeva da radnici koji su 
jednostrano prekinuli rad godinama ne odlaze na posao, ali uredno primaju plaće. 


43. Koliko je zaštita privatnosti značajna kao antidiskriminacijska mjera? 


Zakon o radu navodi da se osobni podaci radnika/-ca smiju prikupljati, obrađivati 
i koristiti te dostavljati trećim osobama, ali samo na temelju pravilnika o radu i kad je to 
propisano zakonom ili neophodno u vezi s radnim odnosom. Poslodavac koji zapošljava 
najmanje 20 radnika/-ca treba imenovati osobu koja će nadzirati kako se koriste priku- 
pljeni podaci, a ta osoba mora uživati povjerenje radnika/-ca. Na žalost, vrlo je oskudno 
regulirano ovo pitanje, pa je moguća manipulacija privatnim podacima radnika/-ca. I tu 
će trebati izvršiti intervencije u Zakon o radu. 


44. Kome se možete obratiti za pomoć? 


Pravni tim Iskoraka i Kontre 
Tel: 098 238 308 
E-mail: pravnitim(okontra.hr 
www.kontra.hr 
www.iskorak.hr 


Pravobraniteljica za ravnopravnost spolova 
Preobraženska 4 
10 000 Zagreb 
www.prs.hr 


Savez samostalnih sindikata Hrvatske 
Krešimirov trg 2 
10 000 Zagreb 
Kontakt: 01/4655013 
www.sssh.hr 


Državni inspektorat Republike Hrvatske 
Središnji ured 
Petračićeva 4 
10 000 Zagreb 
Centrala: 01/3696-400 

PRILOG: Zakoni koji vas štite 


1. ŠTO JE ANTIDISKRIMINACIJSKO ZAKONODAVSTVO U HRVATSKOJ? 


Hrvatsko antidiskriminacijsko zakonodavstvo do donošenja Zakona o suzbijanju 
diskriminacije sastojalo se od većeg broja zakona koji sadrže antidiskriminacijske odred- 
be. Među njima se ističu Ustavni zakon o pravima nacionalnih manjina, Zakon o radu, Zakon 
o ravnopravnosti spolova, Zakon o istospolnim zajednicama, Zakon o državnim službenicima te 
Kazneni zakon. Ali i brojni drugi zakoni imaju antidiskriminacijske odredbe: Zakon o službi 
u oružanim snagama u Republici Hrvatskoj, Zakon o sudovima, Zakon o sustavu državne uprave, 
Zakon o državnom odvjetništvu, Zakon o blagdanima, spomendanima i neradnim danima u Repu- 
blici Hrvatskoj, Zakon o azilu, Zakon o strancima, Zakon o obrazovanju u osnovnoj i srednjoj školi, 
Zakon o medijima, Zakon o elektroničkim medijima, Zakon o hrvatskoj radioteleviziji, Zakon o mi- 
rovinskom osiguranju, Zakon o profesionalnoj rehabilitaciji i zapošljavanju osoba s invaliditetom, 
Zakon o rodiljnim i roditeljskim potporama, Zakon o pravima hrvatskih branitelja iz Domovinskog 
rata i članova njihovih obitelji, Zakon o nasljeđivanju, Obiteljski zakon, Kazneni zakon, Zakon o 
zaštiti na radu, Zakon o volonterstvu, Zakon o javnoj nabavi, Zakon o zaštiti od nasilja u obitelji, 
Zakon o doplatku za djecu, Zakon o socijalnoj skrbi, Zakon o obveznom zdravstvenom osiguranju, 
Zakon o dobrovoljnom zdravstvenom osiguranju, Zakon o posredovanju pri zapošljavanju i pravi- 
ma za vrijeme zaposlenosti, Zakon o zdravstvenom osiguranju zaštite zdravlja na radu, Zakon o 
obveznim odnosima, Zakon o parničnom postupku. 

Nad svim tim zakonima kao ,,jači“ je Zakon o suzbijanju diskriminacije. Također, 
„jači“ su i različiti međunarodni standardi, konvencije i deklaracije, koje je Hrvat- 
ska ratificirala odnosno prihvatila. 


USTAV RH, članak 14. st. 1. Ustava: 
„Svatko u Republici Hrvatskoj ima prava i slobode, neovisno o njegovoj 


rasi, boji kože, spolu, jeziku, vjeri, političkom ili drugom uvjerenju, nacio- 
nalnom ili socijalnom podrijetlu, imovini, rođenju, naobrazbi, društvenom 
položaju ili drugim osobinama.“ 


1.1. Zakonom o radu detaljno je uređena zabrana diskriminacije na području rada i radnih 
odnosa. Zabranjena je izravna i neizravna diskriminacija, uznemiravanje i spolno uznemi- 
ravanje na temelju rase, boje kože, spola, spolnog opredjeljenja, bračnoga stanja, 
obiteljskih obveza, dobi, jezika, vjere, političkog ili drugog uvjerenja, nacionalnog 

ili socijalnog podrijetla, imovnog stanja, rođenja, društvenog položaja, članstva ili 
nečlanstva u političkoj stranci, članstva ili nečlanstva u sindikatu te tjelesnih ili du- 
ševnih poteškoća. Diskriminacija se zabranjuje glede uvjeta za zapošljavanje, uključu- 
jući kriterije i uvjete za izbor kandidata za obavljanje određenog posla, u bilo kojoj grani 
djelatnosti i na svim razinama profesionalne hijerarhije, napredovanja na poslu, pristupa 
svim vrstama i stupnjevima stručnog osposobljavanja, dokvalifikacije i prekvalifikacije, 
uvjeta zaposlenja i rada te svih prava iz radnog odnosa i u svezi s radnim odnosom, uk- 
ljučujući jednakost plaća, otkaza Ugovora o radu, prava članova i djelovanja u udrugama 
radnika ili poslodavaca ili u bilo kojoj drugoj profesionalnoj organizaciji, uključujući povla- 
stice koje proizlaze iz toga članstva. 


1.2. Zakonom o ravnopravnosti spolova utvrđuju se opće osnove za zaštitu i promicanje 
ravnopravnosti spolova te određuje i uređuje način zaštite od diskriminacije na temelju 
spola i stvaranje jednakih mogućnosti za žene i muškarce. Zabranjuje se izravna i neizrav- 
na diskriminacija, uznemiravanje i spolno uznemiravanje. Ovim zakonom zabranjuje se i 
diskriminacija na temelju bračnog i obiteljskog statusa te diskriminacija na temelju spol- 
ne orijentacije. 


1.3. Zakon o istospolnim zajednicama, kojim se uređuje istospolna zajednica i pravni 
učinci postojanja te zajednice, također zabranjuje diskriminaciju na temelju spolne orijen- 
tacije. Pritom se zabranjuje izravna i neizravna diskriminacija te poticanje na diskrimina- 
ciju na osnovi istospolne zajednice i homoseksualne orijentacije. 


1.4. Zakonom o državnim službenicima propisano je da državni službenici u svojem 
postupanju ne smiju diskriminirati ili povlašćivati građane prema dobi, nacionalnosti, 
etničkoj i teritorijalnoj pripadnosti, jezičnom i rasnom podrijetlu, političkom ili vjer- 
skom uvjerenju ili sklonosti, invalidnosti, obrazovanju, socijalnom položaju, spolu, 
bračnom ili obiteljskom statusu, spolnoj orijentaciji ili nekim drugim razlozima. Jam- 
či se i pravo na pravedno i jednako postupanje prema svim državnim službenicima, bez 
obzira na njihovu rasnu pripadnost, političko uvjerenje, spol, bračni ili obiteljski status, 
spolnu orijentaciju, osobne uvjete, dob ili etničko podrijetlo te im se omogućava jednake 
uvjete za napredovanje, nagrađivanje i pravnu zaštitu. 


1.5. Kazneni zakon zabranjuje zločin iz mržnje te propisuje kao posebna kaznena djela 
rasnu i drugu diskriminaciju te povredu ravnopravnosti građana. Određuje se i kažnja- 
vanje onog tko na temelju razlike u rasi, vjeri, jeziku, političkom ili drugom uvjerenju, 
imovini, rođenju, naobrazbi, društvenom položaju ili drugim osobinama, spolu, boji 

kože, nacionalnosti ili etničkom podrijetlu, krši temeljna ljudska prava i slobode pri- 
znate od međunarodne zajednice. Inkriminira se i govor mržnje. 


1.6. Zakon o suzbijanju diskriminacije - koji se primjenjuje od 1. 1. 2009. godine, toč- 
no određuje postupanja koja se smatraju diskriminatornim i daje objašnjenja takvih 
postupanja te je uvedena vrlo značajna odredba o prebacivanju tereta dokazivanja. To 
nisu noviteti u hrvatskom pravnom sustavu, no dosad je ovakva zaštita od diskriminacije 
postojala prema Zakonu o ravnopravnosti spolova za spolnu diskriminaciju na različitim 
područjima i prema Zakonu o radu za diskriminaciju na području rada. 


Zakonom o suzbijanju diskriminacije ovakva razrađena zaštita od diskrimina- 
cije uvodi se u odnosu na vrlo velik broj diskriminacijskih osnova i na vrlo širokom 
području. Zakon o suzbijanju diskriminacije sadrži vrlo detaljno razrađene odredbe o po- 
stupanju, uvodeći posebne antidiskriminacijske tužbe i udružnu tužbu. U Zakonu su 
razrađene i prekršajne odredbe koje imaju za cilj sankcionirati neka ponašanja suprotna 
odredbama ovog Zakona. Uvodi se središnje tijelo nadležno za suzbijanje diskrimina- 
cije što naš pravni sustav dosad nije poznavao i čime je znatno proširen djelokrug Pučkog 
pravobranitelja. Zakonom se uvode u hrvatsko antidiskriminacijsko pravo i neke diskri- 
minacijske osnove koje su bile dio pravnog poretka, ali samo kao dio međunarodnih ugo- 
vora te su sada prelaskom u zakonske odredbe dobile veću vidljivost. 

Zakon o suzbijanju diskriminacije uključuje i pojam višestruke diskriminacije, 
diskriminacije temeljem povezanosti, diskriminacije temeljem pogrešne predodžbe te se 
Zakonom imenuje središnje tijelo nadležno za suzbijanje diskriminacije koje je, zajedno s 
postojeća tri specijalizirana pravobranitelja, nadležno za sve diskriminacijske osnove. 


Preventivno djelovanje uključuje podizanje razine svijesti građana o diskrimina- 
ciji te potrebi njenog suzbijanja te podučavanje ključnih sudionika-ca na ovom području. 
Ulogu u ovom dijelu primjene Zakona svakako imaju državna tijela. U skladu s tim, nakon 
donošenja Zakona o suzbijanju diskriminacije, Vlada RH je usvojila Nacionalni plan za 
borbu protiv diskriminacije za razdoblje od 2008. do 2013. godine. 


2. KOJI SU GLAVNI MEĐUNARODNI ANTIDISKRIMINACIJSKI 
INSTRUMENTI? 


2.1. Konvencija Međunarodne organizacije rada (br. 111) o zabrani diskriminacije u 
zvanju i zapošljavanju iz 1958. u Hrvatskoj je na snazi od njezina postojanja. U toj Kon- 
venciji diskriminacija je definirana kao ,,svako pravljenje razlike, isključenje ili davanje pr- 
venstva na temelju rase, boje kože, spola, vjere, političkog uvjerenja, nacionalnog ili 

socijalnog podrijetla, koje ima za posljedicu ukidanje ili narušavanje jednakih mogućno- 
sti ili tretmana u zaposlenju ili zanimanju“, te omogućuje uključivanje dodatnih kriterija 
nakon savjetovanja zainteresiranih vlada s organizacijama poslodavaca i radnika. Brojne 
države su, poput Hrvatske, priznale dodatne temelje diskriminacije, pored onih nave- 
denih u Konvenciji br. 11. 


2.2. Međunarodna organizacija rada 1998. godine usvojila je Deklaraciju o temeljnim 
načelima i pravima pri radu, kojima obvezuje države članice na poštivanje i promicanje 
načela i prava u četiri kategorije, bez obzira jesu li ratificirale relevantne konvencije. Te 
kategorije su sljedeće: sloboda udruživanja i stvarno priznanje prava na kolektivno 
pregovaranje, uklanjanje prisilnog ili obveznog rada, ukidanje dječjeg rada i ukla- 
njanje diskriminacije u odnosu na zaposlenje i zanimanje. 


2.3. Opće deklaracije o ljudskim pravima Ujedinjenih naroda iz 1948., čiji 1. članak glasi 
„Sva ljudska bića rađaju se slobodna i jednaka u dostojanstvu i pravima. Ona su obda- 
rena razumom i sviješću pa jedna prema drugima trebaju postupati u duhu bratstva.“ 
Gotovo je poetski dokument o pravima čovjeka. U članku 2. Deklaracija je zabrani- 
la diskriminaciju na osnovi rase, boje kože, spola, jezika, vjere, političkog ili drugog 
uvjerenja, nacionalnog ili socijalnog podrijetla, imovine, rođenja ili drugog statusa. 


2.4. Europska konvencija za zaštitu ljudskih prava i temeljnih sloboda Vijeća Europe 
iz 1950. godine glavni je pravni instrument za zaštitu ljudskih prava u Europi. Iako Eu- 
ropska zajednica službeno nije potpisnica Konvencije, sve su države članice EU-a stranke 
Konvencije. Njome je ustanovljen i Europski sud za ljudska prava, čiju nadležnost pri- 
znaju sve članice EU. Članak 14. Konvencije zabranjuje diskriminaciju pri uživanju prava i 
sloboda koji su priznati u toj konvenciji. Na temelju članka 13. usvojene su i dvije direktive 
s kojima je usklađivanje izvršeno donošenjem Zakona o suzbijanju diskriminacije. 


2.5. Direktiva Vijeća 2000/43/EZ od 29. lipnja 2000. o primjeni načela jednakog postu- 
panja prema osobama neovisno o rasnom ili etničkom podrijetlu: koja se odnosi na rasno 
ili etničko podrijetlo te Direktiva Vijeća 2000/78/EC od 27.11.2000. o općem okviru za 
jednako postupanje pri zapošljavanju i odabiru zvanja: koja se odnosi na dob, invalidi- 
tet, spolnu orijentaciju i vjeru bile su temelj i za izradu hrvatskog Zakona o suzbijanju 
diskriminacije. Ugovor iz Amsterdama iz 1997. godine zabranjuje svaku diskriminaciju na 
temelju državljanstva te ovlašćuje EU za borbu protiv svake diskriminacije na teme- 
lju spola, rasnog ili etničkog podrijetla, vjere, invaliditeta, dobe i spolne orijenta- 
cije. Povelja o temeljnim pravima, proglašena u prosincu 2000. godine, dodaje sedam 
dodatnih temelja - socijalno podrijetlo, genetske značajke, jezik, političko ili drugo 
uvjerenje, pripadnost nekoj nacionalnoj manjini, imovina i rođenje. 

2.6. Europski sud za ljudska prava u Strasbourgu pokriva sve zemlje članice Vijeća 
Europe. Odluke Suda nisu automatski pravno obvezujuće, ali Sud ipak ima ovlasti dosu- 
diti odštetu. Utemeljenje suda za zaštitu pojedinaca od kršenja ljudskih prava inovativno 
je obilježje za jednu međunarodnu konvenciju o ljudskim pravima, s obzirom da pojedin- 
cu daje aktivnu ulogu na međunarodnom planu (tradicionalno su samo države smatrane 
akterima u međunarodnom pravu). Sve češće i građani/-ke Hrvatske koriste ovaj kanal 
zaštite ljudskih prava. 


2.7. Europski sud pravde u Luxembourgu pokriva sve zemlje članice Europske unije, a 
osnovna mu je zadaća osigurati da se zakonodavstvo Europske Unije tumači i primjenjuje 
na isti način u svim državama članicama EU. 


Kontra www.kontra.hr 

SSSH www.sssh.hr 

Škuc LL www.skuc.org 

Iskorak www.iskorak.org 

Delegacija Europske unije u RH www.delhrv.ec.europa.eu 

